PAGE  
4

ZAPISNIK
33. sjednice Vijeća Mjesnog odbora Poljanice,

održane 27. veljače 2024.

u objektu mjesne  samouprave Poljanice, Dubrava 203,

s početkom u 18,00 sati

 NAZOČNI ČLANOVI VIJEĆA: Vesna Kotarac, Jadranka Milivojević, Ingrid Grgić, Neven Obradović, Ladislav Plantić, Luka Mlinarić i Filip Marinović.

Predsjedava: Vesna Kotarac, predsjednica Vijeća.
Zapisnik vodi: Jadranka Milivojević, potpredsjednica Vijeća.

Predsjednica konstatira da je nazočno  7  od ukupno 7  članova Vijeća, što znači da Vijeće može pravovaljano odlučivati te otvara 33. sjednicu Vijeća Mjesnog odbora.


Vijeće jednoglasno prihvaća tekst zapisnika 32. sjednice Vijeća, održane dana 29. siječnja  2023.

Predsjednica predlaže dnevni red kao u pozivu. 
Na prijedlog predsjednice, Vijeće jednoglasno prihvaća i utvrđuje

D N E V N I    R E D:
1. Prijedlog zaključka o izmjeni Zaključka o prijedlozima radova na održavanju nerazvrstanih cesta Mjesnog odbora Poljanice u 2024. – donošenje zaključka;
2. Prijedlog zaključka o izmjeni Plana potreba za aktivnostima, programima i projektima za unapređenje kvalitete života građana Mjesnog odbora Poljanice u 2024. – donošenje;
3. Prijedlog lokacija za uređivanje javno-zelenih površina na području Mjesnog odbora Poljanice – donošenje zaključka;
4. Prijedlog za postavljanje koševa za otpatke – donošenje zaključka
5. Prijedlog za raspolaganje k.č.br.4326/1 i dr. k.o. Dubrava – davanje mišljenja;
6. Zahtjev za jednokratno korištenje prostora mjesne samouprave – Dubrava 203 –– donošenje zaključka;
a) Saša Pilić

b) Edo Šimunko

c) Željko Acman

7. Pitanja, prijedlozi i obavijesti.

Ad 1. Prijedlog zaključka o izmjeni Zaključka o prijedlozima radova na održavanju nerazvrstanih cesta Mjesnog odbora Poljanice u 2024. 
Na prijedlog stanara ulice Pete Poljanice upućen Vijeću Mjesnog odbora Poljanice da se izvrši sanacija oštećenog asfalta na lokaciji od k.br.20 do k.br. 24
Vijeće jednoglasno donosi

ZAKLJUČAK
Mijenja se Zaključak o prijedlogu radova na održavanju nerazvrstanih cesta Mjesnog odbora Poljanice u 2024., donesen na 31. sjednici Vijeća dana 15. prosinca 2023., na način da se u sklopu istoga predlaže izvođenje slijedećih radova:
- sanacija asfaltnog sloja na lokaciji Pete Poljanice od k.br.20 do k.br.24 

Ad 2. Prijedlog zaključka o izmjeni Plana potreba za aktivnostima, programima i projektima za unapređenje kvalitete života građana Mjesnog odbora Poljanice u 2024.

Predsjednica pojašnjava da je Vijeće svojim Zaključkom donesenim na 32. sjednici od

 29. siječnja 2024. g. donijelo prijedlog Plana potreba za aktivnostima, programima i projektima unapređenja kvalitete života građana, koje bi se  provodile tijekom 2024. godine na području Mjesnog odbora Poljanice. Nakon što je isti upućen nadležnim službama Grada Zagreba, utvrđeno je da su zbog novih uputa o izradi Plana potrebne izmjene istog te sukladno tome
Vijeće jednoglasno donosi

ZAKLJUČAK
O izmjeni Plana potreba za aktivnostima, programima i projektima za unapređenje kvalitete života građana Mjesnog odbora Poljanice u 2024. godini.
( Plan potreba nalazi se u privitku zapisnika i njegov je sastavni dio.)
Ad. 3.  Prijedlog lokacija za uređivanje javno-zelenih površina na području Mjesnog odbora Poljanice
Nakon zajedničkog terenskog izvida  predsjednice  VMO Poljanice i komunalnog redara pojedinih lokacija na području Mjesnog odbora Poljanice utvrđene su određene komunalne nepravilnosti koje je potrebno otkoloniti a odnose se na održavanje javnih zelenih površina i uređenja korovišta čestica koje su u vlasništvu Grada Zagreba.
Vijeće jednoglasno donosi 

ZAKLJUČAK
o prijedlogu radova na održavanju javnih zelenih površina 

Mjesnog odbora Poljanice

1.  Predlaže se orezivanje stabala na lokaciji Pete Poljanice kod k.br. 28  istočna strana iza zgrade uz potok i uz parkiralište. Važno je također orezati grane iznad klupa koje se trenutno ne mogu koristiti jer su uneređene ptičjim izmetom.

2. Predlaže se orezivanje i skraćivanje stabala jablana na lokaciji Pete Poljanice uz potok.
3.  Predlaže se orezivanje stabala u ulici Klin ispred Dječjeg vrtića Medo Brundo (sa jednog stabla još uvijek visi otkinuta grana od nevremena u srpnju 2023.)
4. Predlaže se orezivanje i uređenje ukrasnih grmova u ulici Klin ispred Dječjeg vrtića Medo Brundo

5. Predlaže se orezivanje i skraćivanje stabala u ulici Antolovečki put k.br. 7 – 9 - dvorišna strana uz parkiralište
6. Predlaže se sukladno odredbama Odluke o komunalnom redu, krčenje i uklanjanje grmlja, niskog raslinja i divljeg samoniklog bilja na lokaciji k.č. br.  4327/8, 4326/6, 4326/1 i 4328/8 uređenje korovišta – sve u vlasništvu Grada Zagreba. 

Navedeno se traži iz razloga što su se u neposrednoj blizini naznačenih čestica izgradile stambene zgrade sa preko 300 stanova, u blizini istih je i Osnovna škola AB Šimić, zarasle parcele osim što služe za ilegalno odbacivanje otpada, predstavljaju potencijalnu opasnost za stanovnike a naročito djecu koja tim putem idu u školu. (foto dokumentacija u prilogu zapisnika).
7. Predlaže se uklanjanje stabla koje je porušeno u nevremenu u srpnju 2023. g. na lokaciji Božjakovinska ulica 36 a.

8. Predlaže se odvoz orezanog granja i božićnih drvca na lokaciji Treće Poljanice uz samu prometnicu u neposrednoj blizini staze prema školi.

9.  Predlaže se orezivanje i skraćivanje stabala drvoreda u ulici Poljanički prilaz -  cijelom dužinom od ulice Dubrava do ulice Čađavički put 
/ u privitku zapisnika foto dokumetacija navedene lokacije / 
Ad. 4. Prijedlog za postavljanje koševa za otpatke 
Mjesnog odbora Poljanice razmotrilo je prijedlog za postavljanje koševa za otpatke na području Mjesnog odbora Poljanice, te slijedom istog
Vijeće jednoglasno donosi 

ZAKLJUČAK
Predlaže se postavljanje koševa za otpatke – 2 komada – na lokaciji Pete Poljanice iza broja 28, istočna strana uz klupe.

Ad 5. Prijedlog za raspolaganje k.č.br.4326/1 i dr. k.o. Dubrava  
Vijeće Mjesnog odbora Poljanice zaprimilo je zahtjev za očitovanje o mogućnosti raspolaganja k.č.br. 4326/1 i dr. k.o. Dubrava od strane  trgovačkog društva PROFECTUS ZAPAD d.o.o. 

U raspravi po ovoj točci dnevnog reda sudjelovali su svi vijećnici složivši se da svaka daljnja urbanizacija područja Mjesnog odbora Poljanice ne prati postojeću infrastrukturu izrazivši svoje neslaganje sa mogućnošću raspolaganja ili prodaje zemljišta koje je u vlasništvu Grada Zagreba.
Slijedom navedenog i na osnovu podnesene dokumentacije za mogućnost raspolaganja zemljištem k.č.br. 4326/1 i dr. K.o. Dubrava
Vijeće jednoglasno donosi

ZAKLJUČAK
 Ne daje se suglasnost za raspolaganje zemljištem na k.č.br 4326/1 i dr. k.o Dubrava društvu „PROFECTUS ZAPAD“ d.o.o. iz Zagreba, Remetinečka cesta 112.
Ad. 6. Zahtjev za jednokratno korištenje prostora mjesne samouprave – Dubrava 203 
1.Saša Pilić

2.Edo Šimunko

3.Željko Acman

Vijeću Mjesnog odbora Poljanice upućeni su  zahtjevi za jednokratno korištenje prostora mjesne samouprave.
Vijeće je razmotrilo dobivene zahtjeve za jednokratno  korištenje prostora mjesne samouprave uz naknadu.

Vijeće jednoglasno donosi

ZAKLJUČAK

1.
Odobrava se jednokratno korištenje prostora mjesne samouprave gospodinu Pilić Saši  u  terminu 04. svibnja 2024.  (subota) od 12,00 do 20,00 sati za proslavu sv. Potvrde
2.
 Odobrava se jednokratno korištenje prostora mjesne samouprave gospodinu Šimunko Edi u terminu 30. ožujka.2024.  (subota) od 15,00 do 23,00 sata za proslavu rođendana.
3. 
Odobrava se jednokratno korištenje prostora mjesne samouprave gospodinu Acman Željku   u terminu 16.ožujka.2024.  od 20,00 do 23,00 sati za proslavu rođendana.
Prostor iz točke 1. i 2.  ovog Zaključka korisnici će koristiti uz naknadu od 0,08 eura po 1 m2, koju je korisnik dužan platiti na račun Proračuna Grada Zagreba.
Ad 7. Pitanja, prijedlozi i obavijesti
Predsjednica je vijećnike informirala o aktivnostima vezano za uklanjanje gnijezda vrana na području Mjesnog odbora Poljanice u suradnji sa Gradskim uredom za poljoprivredu i šumarstvo.
Završeno u 19,00 sati.
KLASA: 024-08/24-003/433
URBROJ: 251-13-11-5/009-24-2
U  Zagrebu, 27.veljače 2024.
Zapisnik sastavila: Jadranka Milivojević
Zapisnik tehnički i administrativno 
obradila: Sandra Šukunda

               Predsjednica

Vijeća Mjesnog odbora Poljanice 






              Vesna Kotarac
    

